Nobel-Ahtisaari soitti Nobel-Holmströmille – Toivoo pääsevänsä halaamaan - Kotimaa - Ilta-Sanomat
Nobel-Ahtisaari soitti Nobel-Holmströmille – Toivoo pääsevänsä halaamaan
Presidentti Martti Ahtisaari soitti Bengt Holmströmille onnittelupuhelun. (KUVA: Christian Westerback, CMI)
Julkaistu: 10.10.2016 14:03
Ensimmäisten tuoretta Nobel-voittajaa onnitelleiden joukossa ovat presidentit Niinistö ja Ahtisaari.
Yksi ensimmäisistä taloustieteen Nobel-palkinnon tuoretta suomalaisvoittajaa, professori Bengt Holmströmiähttp://www.is.fi/haku/?query=bengt+holmstromia onnitelleista oli presidentti Martti Ahtisaarihttp://www.is.fi/haku/?query=martti+ahtisaari.
Ahtisaari välitti onnittelunsa puhelimitse perustamansa konfliktinratkaisujärjestö CMI:n toimistosta Helsingin Etelärannasta.
– Presidentti Ahtisaari soitti hyvälle ystävälleen Bostoniin ja onnitteli ja toivoi pikaista tapaamista, jotta pääsee kädestä pitäen onnittelemaan ja antamaan lämpimän halauksen ystävälleen, kertoo CMI:n viestintäjohtaja Elina Lehtinenhttp://www.is.fi/haku/?query=elina+lehtinen Ilta-Sanomille.
– Ahtisaari sanoi, että meni ehdottomasti oikeaan osoitteeseen, vihdoinkin. Hän jätti tällaisen viestin puhelinvastaajaan, koska puhelin on tukossa onnittelupuheluista, Lehtinen kertoo.
CMI julkaisi kuvan Ahtisaaren puhelusta Facebook-sivuillaanhttps://www.facebook.com/CrisisManagementInitiative/photos/a.161331970592848.36294.100180166708029/1218410298218338/?type=3&theater.
– Nobelisti soitti nobelistille. Kun Martti Ahtisaari sai tietää, että hänen ystävänsä Bengt Holmström on voittanut taloustieteen Nobelin, hän tarttui heti puhelimeen. Holmström ei kiireiltään ehtinyt vastaamaan, mutta Ahtisaari jätti hänelle lämpimän onnitteluviestin, CMI:n kuvateksti kuului.
Presidentti Ahtisaarelle myönnettiin Nobelin rauhanpalkinto 10. lokakuuta vuonna 2008, eli päivälleen kahdeksan vuotta sitten. Ahtisaari otti palkinnon vastaan joulukuussa 2008.
Ensimmäisten Holmströmiä onnitelleiden joukossa oli myös tasavallan presidentti Sauli Niinistöhttp://www.is.fi/haku/?query=sauli+niinisto.
— Sauli Niinistö (@niinisto) 10. lokakuuta 2016https://twitter.com/niinisto/status/785420935646027776
– Lämpimät onnittelut Bengt Holmströmille talouden Nobel-palkinnosta! Upea, ansaittu saavutus yhdessä Oliver Hartin kanssa, Niinistö kirjoittaa Twitterissähttps://twitter.com/niinisto/status/785420935646027776.
Katso Nobel-voittajien julistaminen alla olevalta videolta.
Suomalaisprofessori Bengt Holmström sai taloustieteen Nobelin
Taloustieteen Nobel-palkinnon on saanut suomalainen Bengt Holmström. Lue lisää ›